CELEX: 62010CA0284
Language: el
Date: 2011-07-21 00:00:00
Title: Υπόθεση C-284/10: Απόφαση του Δικαστηρίου (έβδομο τμήμα) της 21ης Ιουλίου 2011 [αίτηση του Tribunal Supremo (Ισπανία) για την έκδοση προδικαστικής αποφάσεως] — Telefónica de España, SA κατά Administración del Estado (Οδηγία 97/13/ΕΚ — Κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών — Τέλη και επιβαρύνσεις που επιβάλλονται σε επιχειρήσεις κατόχους γενικών αδειών — Άρθρο 6 — Ερμηνεία — Εθνική νομοθεσία επιβάλλουσα την πληρωμή ετήσιου φόρου βάσει ποσοστού επί των ακαθαρίστων εισοδημάτων εκμεταλλεύσεως)

10.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/16
            
         Απόφαση του Δικαστηρίου (έβδομο τμήμα) της 21ης Ιουλίου 2011 [αίτηση του Tribunal Supremo (Ισπανία) για την έκδοση προδικαστικής αποφάσεως] — Telefónica de España, SA κατά Administración del Estado
   (Υπόθεση C-284/10) (1)
   
   (Οδηγία 97/13/ΕΚ - Κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών - Τέλη και επιβαρύνσεις που επιβάλλονται σε επιχειρήσεις κατόχους γενικών αδειών - Άρθρο 6 - Ερμηνεία - Εθνική νομοθεσία επιβάλλουσα την πληρωμή ετήσιου φόρου βάσει ποσοστού επί των ακαθαρίστων εισοδημάτων εκμεταλλεύσεως)
   2011/C 269/26
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Supremo
   
      Διάδικοι στην υπόθεση της κύριας δίκης
   
   Telefónica de España, SA
   
      κατά
   
   Administración del Estado
   
      Αντικείμενο
   
   Αίτηση για έκδοση προδικαστικής αποφάσεως — Tribunal Supremo — Ερμηνεία της οδηγίας 97/13/ΕΚ του Ευρωπαϊκού Κοινοβουλίου και του Συμβουλίου, της 10ης Απριλίου 1997, σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών [ειδικότερα το άρθρο 6] (ΕΕ L 117, σ. 15) — Τέλη επιβαλλόμενα στις επιχειρήσεις που είναι κάτοχοι γενικών αδειών — Επιβολή χρηματικών επιβαρύνσεων πέραν των επιτρεπομένων με την οδηγία και για μη προβλεπόμενο με την οδηγία σκοπό
   
      Διατακτικό
   
   Το άρθρο 6 της οδηγίας 97/13/ΕΚ του Ευρωπαϊκού Κοινοβουλίου και του Συμβουλίου, της 10ης Απριλίου 1997, σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών, έχει την έννοια ότι δεν απαγορεύει ρύθμιση κράτους μέλους επιβάλλουσα στους κατόχους γενικών αδειών ετήσιο τέλος υπολογιζόμενο βάσει των ακαθαρίστων εισοδημάτων εκμεταλλεύσεως των υποκειμένων στον φόρο, το οποίο σκοπεί στην κάλυψη των διοικητικών δαπανών χορηγήσεως, διαχειρίσεως, ελέγχου και εφαρμογής των αδειών αυτών, εφόσον το σύνολο των εσόδων που αποφέρει στο εν λόγω κράτος μέλος η είσπραξη του οικείου τέλους δεν υπερβαίνει το σύνολο των ως άνω διοικητικών δαπανών, στοιχείο που οφείλει να εξακριβώσει το αιτούν δικαστήριο.
   
      (1)  ΕΕ C 246 της 11.9.2010.